|  |
| --- |
| Dokument oprettet 04. marts 2020Sag 166263 – Dok. 479874 |

# Medicinfejl på bosteder: Hvad bør der gøres?

# **Problem**

# Som et tragisk eksempel fra 2019 i Odense viste, kan medicinfejl på bosteder føre til dødsfald.[[1]](#footnote-1) Tilsynsrapporter fra Styrelsen for Patientsikkerhed har påvist mange medicinfejl på bosteder. Næsten to tredjedele af de bosteder, der fik tilsyn, havde problemer med den sundhedsfaglige dokumentation i forhold til ordineret medicin og medicinliste. Næsten halvdelen levede ikke op til kravene til medicinhåndtering og -opbevaring.[[2]](#footnote-2) En aktindsigt har vist, at antallet af indberettede medicinfejl er steget fra 15.000 i 2015 til 22.000 i 2019.[[3]](#footnote-3)

# **Løsning**

# Der er ikke én løsning på problemet – der skal flere indsatser til. Gerne i form af en handlingsplan for løft af kvaliteten af den sundhedsfaglige behandling på bosteder. Vores forslag til handlinger er:

**Udbred sikre medicinrutiner**

Konkret foreslås at udbrede værktøjet ”I sikre hænder” til bosteder i så mange kommuner som muligt. Det kan ske ved at afsætte midler til det – fx i reserven til afløsning af satspuljen. [[4]](#footnote-4)

**Tilsyn med medicinhåndtering**

Styrelsen for Patientsikkerhed bør fortsat prioritere bostederne og deres medicinhåndtering, når de tilrettelægger deres tilsyn.

**Indfør målrettede sundhedstjek med medicingennemgang**

Der skal indføres regelmæssige sundhedstjek ved praktiserende læge til beboere med ringe evner til egenomsorg. Lægen skal rutinemæssigt gennemgå beboernes medicinliste som en led i sundhedstjekket. [[5]](#footnote-5)

**Styrk personalets sundhedsfaglige kompetencer**

Der er behov for at løfte kompetencerne inden for medicinhåndtering og styrke den generelle sundhedsfaglige viden hos personalet. Det kan ske ved at:

* Ansætte mere personale med sundhedsfaglig baggrund (sygeplejersker, SOSU-assistenter mv.)
* Trække på eksternt sundhedsfagligt personale (fx læge eller farmaceut der gennemgår medicinrutiner, tjekker beboernes medicinlister mv.)
* Opkvalificere personale på bosteder gennem kurser i medicinhåndtering.
1. Se fx <https://www.fagbladetfoa.dk/Artikler/2019/11/05/Paabud-til-bosted-efter-doedsfald> [↑](#footnote-ref-1)
2. <https://stps.dk/da/tilsyn/om-tilsyn/erfaringsopsamlinger/~/media/F1597F31ADDA46888084726938C62002.ashx> [↑](#footnote-ref-2)
3. Se omtale i Politiken Sundhed: <https://politikensundhed.dk/nyheder/art7683602/Personale-p%C3%A5-bosteder-indberetter-22.000-fejlmedicineringer-p%C3%A5-%C3%A9t-%C3%A5r?utm_campaign=sundhed&utm_content=02-03-2020&utm_medium=email&utm_source=newsletter_redaktionel> [↑](#footnote-ref-3)
4. Læs mere om ”I sikre hænder”, som Dansk Selskab for Patientsikkerhed, Sundheds- og Ældreministeriet og KL står bag, her: <https://www.isikrehænder.dk/indsatsomraader/medicin/>. Med aftalen om satspuljereserven 2020-2023 blev der afsat 16 mio.kr. til at udbrede sikre rutiner i ældreplejen. Men behovet er lige så stort på bostederne. Derfor giver det god mening at afsætte midler hertil i den kommende aftale. [↑](#footnote-ref-4)
5. Se forslag om sundhedstjek her: <https://handicap.dk/arbejder-vi-for/vidensbank/forebyggende-helbredsundersoegelse-sundhedstjek-forslag> [↑](#footnote-ref-5)